डंपलिंग (dumpling) कई किसिम के भरुआँ पकवान हवें जिनहन में आटा चाहे अइसने कौनों चीज में भराँव भर के के पकावल जाला। ई पूरा दुनिया भर में पकावल जाए वाला पकवान आ व्यंजन सभ के एगो कटेगरी हवे जेह में किसिम-किसिम के बहुत सारा पकवान शामिल बाड़ें। इनहन के मुख्य बिसेसता हवे आटा के चाहे कौनों अउरी चीज के लोई बना के ओह में कौनों मसाला, मीट, सब्जी, चाहे मीठा सामग्री भर के पकावल। अइसन भरल लोई सभ के सेंक के, तेल-घीव में छान के चाहे, उसिन के, सिझा के, चाहे भाप से पकावल जा सके ला।